El mar i la terra, protagonistes de les Jornades Culturals de l’IES Comarcal de Burjassot
2025-07-24

En aquests dies, l’IES Comarcal de Burjassot ha celebrat les seues Jornades Culturals 2017, protagonitzades per dos elements claus en el paisatge de la Comunitat Valenciana, el mar i la terra.

Durant les jornades, no han faltat els documentals, les exposicions, la mostra de treballs realitzats pels alumnes, la construcció de l’Arbre de les Paraules, el concurs de fotografies o la visita a la Ruta de la Seda i a l’Ermita de Sant Roc. No cal oblidar tampoc que els alumnes han pogut gaudir del taller de doblatge.

L’acte final ha sigut protagonitzat pel Teatre d’Ombres, per part de l’alumnat del taller de valencià i castellà, el recital poètic i la lectura de micro relats de l’alumnat de primer a tercer de l’ESO, a més de la presència de Monòlegs per a la Solidaritat, a càrrec de l’ONG Valencia Acoge.